Friedberger Ach

Friedberger Ach er en elv i Bayern i Tyskland og en av sideelvene til Donau fra høyre med en lengde på 110 kilometer. Elven har sitt utspring i landsbyen Untermühlhausen, nordøst for Landsberg am Lech. På det meste av lengden renner den parallelt med elven Lech, med en avstand på bare noen få kilometer. 

Byer langs Friedberger Ach er blant andre Weil, Prittriching, Mering, Friedberg, Rehling, Thierhaupten og Rain. Etter Rain renner Friedberger Ach østover, parallelt til Donau før de renner sammen nær Oberhausen.

Elver i Bayern
Sideelver til Donau